钦定古今图书集成/方舆汇编/职方典/第1513卷 > 开化府山川考 通志
## 钦定古今图书集成/方舆汇编/职方典/第1513卷 > 开化府山川考 通志

凤凰山　在城北，形如飞凤，郡镇山也。

《东文山　》在城东北。登临其上，水色山光，照映左右。

西华山　在城西南，横列三十六峰，层岚叠翠，联络如屏。与东文对峙，拱翼郡城。

六诏山　在城西北，山形旋折，云烟环绕。二台坡　在城东，路转山回，延亘百里。

狮子山　在城东南，危峦突起，其状峥嵘。秀石山　在城西，四面如削，林木森蔚。以上四山，左右环列，去城差近。

八戛山　，在城西北二百馀里，峭壁悬崖，俯视一切。

九牛山　，在城北一百五十馀里，九峰雄峙，势极险峻。

最高峰　，在城西北一百五十馀里，峰峦矗起，高数百丈，土人听猿鸣以占晴雨。

雾露峰　：在城东北一百二十里。苍峰插天，云雾沉蒙。

天洞山　，在城西南一百五十馀里，顶有石洞，瀑布湍流。以上五山，去城为远，境象奇，各有其胜。

期乌石洞　：在城西北南安里。夹涧穿流，即浓河源也。

侬人河　在城北开化里，源出期乌洞。

盘龙河　即“侬人河” 下流。以其绕城盘曲潆回如龙，故名。

“绿水” 塘　在江那里。水如碧玉，可鉴毛发。《异龙潭　》在城西南。

济热河　在东安里。烟瘴燥热，居民浴水解毒。